Δελφικά παραγγέλματα

Τα δελφικά παραγγέλματα είναι συλλογή από αποφθέγματα που ήταν χαραγμένα στον πρόσθιο τοίχο του πρόναου, επί των παραστάδων της πύλης του κυρίως ναού, στο υπέρθυρο του ναού και επί των στηλών περιμετρικά του Μαντείου των Δελφών. 
Ηταν οι υποθήκες που παρέδωσαν οι Ιερείς και οι Επτά Σοφοί στις επερχόμενες γενιές, ωφελήματα ανθρώποις ες βίον ωφελήματα ανθρώποις ες βίον.

Τα παραγγέλματα αυτά ήταν λιτά αποφθέγματα 2 έως 5 λέξεων αλλά μεστά 
σοφίας, και τα περισσότερα ανήκαν στους 7 σοφούς της αρχαιότητας (Θαλής ο
Μιλήσιος, Πιττακός ο Μυτιληναίος, Βίας ο Πριηνεύς, Σόλων ο Αθηναίος, 
Κλεόβουλος ο Ρόδιος, Περίανδρος ο Κορίνθιος, Χίλων ο Λακεδαιμόνιος) και 
ήσαν χαραγμένα στον πρόσθιο τοίχο του Πρόναου ή επί των παραστάδων της 
πύλης του μεγάλου ναού ή επί του υπέρθυρου ή επί των πολλών στηλών, που 
είχαν τοποθετηθεί στις πλευρές του ναού περιμετρικά.

Σύμφωνα με τον Πλάτωνα

ΠΛΑΤΩΝ - Πρωταγόρας [343a -b]

<blockquote> [343a] τελέως πεπαιδευμένου ἐστὶν ἀνθρώπου. τούτων ἦν καὶ Θαλῆς ὁ Μιλήσιος καὶ Πιττακὸς ὁ Μυτιληναῖος καὶ Βίας ὁ Πριηνεὺς καὶ Σόλων ὁ ἡμέτερος καὶ Κλεόβουλος ὁ Λίνδιος καὶ Μύσων ὁ Χηνεύς, καὶ ἕβδομος ἐν τούτοις ἐλέγετο Λακεδαιμόνιος Χίλων. οὗτοι πάντες ζηλωταὶ καὶ ἐρασταὶ καὶ μαθηταὶ ἦσαν τῆς Λακεδαιμονίων παιδείας, καὶ καταμάθοι ἄν τις αὐτῶν τὴν σοφίαν τοιαύτην οὖσαν, ῥήματα βραχέα ἀξιομνημόνευτα ἑκάστῳ εἰρημένα· οὗτοι καὶ κοινῇ συνελθόντες [343b] ἀπαρχὴν τῆς σοφίας ἀνέθεσαν τῷ Ἀπόλλωνι εἰς τὸν νεὼν τὸν ἐν Δελφοῖς, γράψαντες ταῦτα ἃ δὴ πάντες ὑμνοῦσιν, «Γνῶθι σαυτόν» καὶ «Μηδὲν ἄγαν». τοῦ δὴ ἕνεκα ταῦτα λέγω; ὅτι οὗτος ὁ τρόπος ἦν τῶν παλαιῶν τῆς φιλοσοφίας, βραχυλογία τις Λακωνική· καὶ δὴ καὶ τοῦ Πιττακοῦ ἰδίᾳ περιεφέρετο τοῦτο τὸ ῥῆμα ἐγκωμιαζόμενον ὑπὸ τῶν σοφῶν, τὸ «Χαλεπὸν ἐσθλὸν ἔμμεναι». ὁ οὖν Σιμωνίδης, ' ΠΛΑΤΩΝ - Πρωταγόρας από Βικιθήκη</blockquote>

 [343a] Σ᾽ αυτούς ανήκει κι ο Θαλής ο Μιλήσιος κι ο Πιττακός ο Μυτιληναίος κι ο Βίας από την Πριήνη κι ο Σόλων ο συμπολίτης μας κι ο Κλεόβουλος από τη Λίνδο και ο Μύσων από τις Χηνές· έβδομο μαζί τους λογαριάζουν τον Χίλωνα τον Λακεδαιμόνιο. Όλοι αυτοί ήταν φανατικοί οπαδοί και εραστές και μαθητές της σπαρτιατικής παιδείας. Απόδειξη ότι κάτι τέτοιο ήταν η σοφία τους είναι οι σύντομες φράσεις, οι αξιομνημόνευτες, που έχει πει ο καθένας τους και που, αφού συγκεντρώθηκαν όλοι αυτοί, [343b] τις έκαναν κοινό αφιέρωμα στον Απόλλωνα, στον ναό του στους Δελφούς, σαν τον πρώτο καρπό της σοφίας τους, χαράζοντας τα επιγράμματα που λέει και ξαναλέει όλος ο κόσμος: «γνώρισε τον εαυτό σου» και «μακριά από τις υπερβολές».
β) Ο Πιττακός και το γνωμικό του – Ο εριστικός τόνος της ωδής του Σιμωνίδη. Τώρα, για ποιόν λόγο τα λέω αυτά; Γιατί τον παλιό καιρό μ᾽ αυτό τον τρόπο φιλοσοφούσαν: με σύντομες φράσεις, σαν τους Λάκωνες. Έτσι και το ρητό αυτό του Πιττακού περνούσε από στόμα σε στόμα και το εκτιμούσαν ιδιαίτερα, και οι σοφοί το επαινούσαν, δηλαδή το «να ᾽ναι κανείς καλός είναι δύσκολο». Λοιπόν ο Σιμωνίδης, 

Στο Γνῶθι σαυτὸν και Μηδὲν ἄγαν αναφερεται και ο Παυσανίας στο βιβλίο [10-24.1].
[24.1] ταῦτα μὲν δὴ οὕτω γενόμενα ἴστω τις: ἐν δὲ τῷ προνάῳ τῷ ἐν Δελφοῖς γεγραμμένα ἐστὶν ὠφελήματα ἀνθρώποις ἐς βίον, ἐγράφη δὲ ὑπὸ ἀνδρῶν οὓς γενέσθαι σοφοὺς λέγουσιν Ἕλληνες. οὗτοι δὲ ἦσαν ἐκ μὲν Ἰωνίας Θαλῆς τε Μιλήσιος καὶ Πριηνεὺς Βίας, Αἰολέων δὲ τῶν ἐν Λέσβῳ Πιττακὸς Μιτυληναῖος, ἐκ δὲ Δωριέων τῶν ἐν τῇ Ἀσίᾳ Κλεόβουλος Λίνδιος, καὶ Ἀθηναῖός τε Σόλων καὶ Σπαρτιάτης Χίλων: τὸν δὲ ἕβδομον Πλάτων ὁ Ἀρίστωνος ἀντὶ Περιάνδρου τοῦ Κυψέλου Μύσωνα κατείλοχε τὸν Χηνέα: κώμη δὲ ἐν τῇ Οἴτῃ τῷ ὄρει ᾠκοῦντο αἱ Χῆναι. οὗτοι οὖν οἱ ἄνδρες ἀφικόμενοι ἐς Δελφοὺς ἀνέθεσαν τῷ Ἀπόλλωνι τὰ ᾀδόμενα Γνῶθι σαυτὸν καὶ Μηδὲν ἄγαν.

Επιγραφή του Άι-Χανούμ
μικρογραφία|275x275εσ|εναλλ.=τμήμα από τη στήλη με τα Δελφικά παραγγέλματα στο Αϊ-Χανούμ, Αφγανιστάν|Τμήμα από τη στήλη με τα Δελφικά Παραγγέλματα στο Αϊ-Χανούμ, Αφγανιστάν
Στα ερείπια της ελληνιστικής πόλεως του Άι-Χανούμ (αρχαίο ελληνοβακτηριακό βασίλειο που βρίσκεται στο σημερινό Αφγανιστάν), ανακαλύφθηκε ταφικό μνημείο Ηρώων, που ταυτίστηκε ως τάφος του Κινέα, ιδρυτής της ελληνικής αποικίας. Σε αυτό το μνημείο του 300-250 π.Χ. Μ.Χ., ανακαλύφθηκε μια επιγραφή που σχετίζεται με τα Δελφικά Παραγγέλματα, ιδίως προς το τέλος, από το 143 έως 147 GREEK CULTURE IN AFGHANISTAN AND INDIA Δελφικά παραγγέλματα από το Άϊ-Χανούμ από Βικηθήκη De Delphes à l'Oxus, inscriptions grecques nouvelles de la Bactriane - Persée


					παῖς ὢν κόσμιος γίνου,
ἡβῶν ἐγκρατής,
μέσος δίκαιος,
πρεσβύτης εὔβουλος,
τελευτῶν ἄλυπος.



					Ως παιδί να είσαι ευγενικός
Ως νέος, να είσαι εγκρατής 
Ως μεσήλικας να είσαι δίκαιος
Ως μεγάλος να δίνεις σωστές συμβουλές
Όταν πεθαίνεις, να μη λυπηθείς 



Τα Παραγγέλματα τοποθετήθηκαν από έναν Έλληνα που ονομαζόταν Κλεάρχος, ο οποίος θα μπορούσε να ήταν ο Κλέαρχος ο Σολεύς Κλέαρχος ο Σολεύς, μαθητής του Αριστοτέλη, ο οποίος, σύμφωνα με την επιγραφή, αντέγραψε τα ακόλουθα αποσπάσματα από τους Δελφούς:


					ἀνδρῶν τοι σοφὰ ταῦτα παλαιοτέρων ἀνάκει[τα]ι
ῥήματα ἀριγνώτων Πυθοὶ ἐν ἠγαθέαι•
ἔνθεν ταῦτ[α] Κλέαρχος ἐπιφραδέως ἀναγράψας
εἵσατο τηλαυγῆ Κινέου ἐν τεμένει. 



					    Ανδρών σοφά παλαιότερων έχουν ανατεθεί
αποφθέγματα σπουδαίων στην ιερώτατη Πυθώ
εδώ αυτά ο Κλέαρχος με προσοχή ανέγραψε
να φαίνονται από μακρυά, στου Κινέα το τέμενος



Παραγγέλματα

147 Δελφικά παραγγέλματαhttps://archive.org/details/joannisstobaeian03stovuoft/page/125Αρ.Αρχαία ελληνικά Απόδοση στα νέα ελληνικά001.Ἕπου θεῷΑκολούθησε τον θεό002.Νόμῳ πείθουΝα πεισθείς στον νόμο003.Θεούς σέβουΣεβάσου τους θεούς004.Γονεῖς αἰδοῦΣεβάσου τους γονείς σου005.Ἡττῶ ὑπέρ δικαίουΝα δεχτείς να ηττηθείς από το δίκαιο006.Γνῶθι μαθώνΑφού λάβεις γνώση, μάθε 007.Ἀκούσας νόειΑφού ακούσεις, κατανόησε008.Σαυτόν ἴσθιΝα είσαι ο εαυτός σου009.Γαμεῖν μέλλεΣχεδίαζε να παντρευτείς010.Καιρόν γνῶθιΜάθε τον σωστό χρόνο για την ευκαιρία σου011.Φρόνει θνητὰΣκέψου ως θνητός012.Ξένος ων ἴσθιΑν είσαι ξένος, να ενεργείς όπως αναμένεται από τους ξένους013.Ἑστίαν τίμαΤίμα το σπίτι σου014.Άρχε σεαυτοῦΈλεγξε τον εαυτό σου015.Φίλοις βοήθειΒοήθα τους φίλους σου016.Θυμοῦ κράτειΚράτα τον θυμό σου017.Φρόνησιν άσκειΆσκησε τη φρόνησή σου018.Πρόνοιαν τίμαΤίμα την προνοητικότητα019.Όρκω μη χρωΜην χρησιμοποιείς όρκο020.Φιλίαν ἀγάπαΑγάπα τη φιλία021.Παιδείας ἀντέχουΝα αντέχεις τις δυσκολίες της εκπαίδευσης022.Δόξαν δίωκεΕπιδίωξε τη δόξα023.Σοφίαν ζήλουΖήλευε τη σοφία024.Καλόν εὖ λέγεΝα επαινείς το καλό025.Ψέγε μηδέναΜην ψέγεις κανένα (μην κατηγορείς κανένα)026.Ἐπαίνει ἀρετήνΕπαίνεσε την αρετή027.Πρᾶττε δίκαια Πράξε δίκαια028.Φίλοις εὐνόειΕυνόησε τους φίλους σου029.Ἐχθρούς ἀμύνουΝα αμύνεσαι ενάντια στους εχθρούς σου030.Εὐγένειαν ἄσκειΕξάσκησε την ευγένεια031.Κακίας ἀπέχουΝα απέχεις από την κακία032.Κοινός γίνουΓίνε κοινωνικός033.Ἴδια φύλαττεΝα διαφυλάττεις όσα σου ανήκουν034.Ἀλλοτρίων ἀπέχουΝα απέχεις από όσα ανήκουν σε άλλους 035.Ἄκουε πάνταΆκουγε τα πάντα036.Εὔφημος ἴσθιΝα έχεις καλή φήμη037.Φίλῳ χαρίζουΚάνε χάρη στον φίλο σου038.Μηδέν ἄγανΜην κάνεις τίποτα σε υπερβολή039.Χρόνου φείδουΝα μην ξοδεύεις τον χρόνο σου040.Ὅρα τό μέλλονΠρόβλεψε το μέλλον041.Ὕβριν μίσειΝα μισείς την ύβρη042.Ἱκέτας αἰδοῦΤους ικέτες σεβάσου043.Πᾶσιν ἁρμόζουΝα είσαι βολικός με όλους044.Υἱούς παίδευεΕκπαίδευε τα παιδιά σου045.Ἔχων χαρίζουΑν έχεις, χάριζε046.Δόλον φοβοῦΝα φοβάσαι το δόλο 047.Εὐλόγει πάνταςΜίλα καλά για όλους048.Φιλόσοφος γίνουΓίνε φιλόσοφος049.Ὅσια κρῖνεΚρίνε όσα είναι όσια050.Γνούς πρᾶττεΑν γνωρίζεις, πράξε051.Φόνου ἀπέχουΝα απέχεις από φόνους (Μη φονεύεις)052.Εὔχου δυνατάΝα προσεύχεσαι για όσα είναι δυνατά053.Σοφοῖς χρῶΣυμβουλεύσου τους σοφούς054.Ἦθος δοκίμαζεΔοκίμαζε το ήθος055.Λαβών ἀπόδοςΑν πάρεις, δώσε056.Ὑφορῶ μηδέναΜην υποτιμάς κανένα057.Τέχνῃ χρῶΧρησιμοποίησε τις ικανότητές σου058.Ὃ μέλλεις, δόςΌτι σχεδιάζεις, κάνε το059.Εὐεργεσίας τίμαΤίμα την ευεγερσία060.Φθόνει μηδενίΜη φθονείς κανένα061.Φυλακῇ πρόσεχεΌταν είσαι σε επιφυλακή, πρόσεχε062.Ἐλπίδα αἴνειΕπαίνεσε την ελπίδα063.Διαβολήν μίσειΝα μισείς τη διαβολή064.Δικαίως κτῶΝα αποκτάς δίκαια065.Ἀγαθούς τίμαΤίμα τους αγαθούς (καλούς)066.Κριτήν γνῶθιΓνώριζε τον κριτή067.Γάμους κράτειΚράτα (τίμα) τον γάμο σου068.Τύχην νόμιζεΑναγνώριζε την τύχη069.Ἐγγύην φεῦγεΑπόφευγε τις δεσμεύσεις / υποσχέσεις070.Πᾶσι διαλέγουNα συνδιαλέγεσαι με όλους071.Ὁμοίοις χρῶΚάνε παρέα με τους ομοίους σου072.Δαπανῶν ἄρχουΈλεγχε τις δαπάνες σου073.Κτώμενος ἥδουΜε αυτά που έχεις αποκτήσει, να ευχαριστιέσαι074.Αἰσχύνην σέβουΝα σέβεσαι την ντροπή075.Χάριν ἐκτέλειΚάνε χάρη076.Εὐτυχίαν εὔχουΝα εύχεσαι ευτυχία077.Τύχην στέργεΝα αγαπάς την τύχη078.Ἀκούων ὅραΑφού ακούσεις, δες079.Ἐργάζου κτητάΔούλεψε για να αποκτήσεις080.Ἔριν μίσειΝα μισείς την έριδα (τους τσακωμούς)081.Ὄνειδος ἔχθαιρεΝα εχθρεύεσαι το όνειδος, την ντροπή082.Γλῶτταν ἴσχεΝα υπερισχύεις της γλώσσας σου (Κράτα τη γλώσσα σου)083.Ὕβριν ἀμύνουΝα αμύνεσαι από τις ύβρεις084.Κρῖνε δίκαιαΚρίνε δίκαια085.Χρῶ χρήμασινΧρησιμοποίησε όσα έχεις086.Ἀδωροδόκητος δίκαζεΔίκαζε χωρίς να δωροδοκηθείς087.Αἰτιῶ παρόνταΚατάκρινε κάποιον μόνον αν είναι παρών088.Λέγε εἰδώςΑν ξέρεις, λέγε089.Βίας μή ἔχουΜην έχεις βία090.Ἀλύπως βίουΖήσε χωρίς λύπη091.Ὁμίλει πρᾴωςΝα μιλάς με πράο τρόπο092.Πέρας ἐπιτέλει μή ἀποδειλιῶνΦτάσε στο τέλος χωρίς να δειλιάσεις093.Φιλοφρόνει πᾶσινΝα φιλοφρονείς όλους094.Υἱοῖς μή καταρῶΝα μην καταριέσαι τα παιδιά σου095.Γυναικὸς ἄρχε Να κυβερνάς τη γυναίκα σου096.Σεαυτόν εὖ ποίειΝα κάνεις καλό στον εαυτό σου097.Εὐπροσήγορος γίνουΝα είσαι ευγενικός098.Ἀποκρίνου ἐν καιρῷΝα αποκρίνεσαι (να απαντάς) εγκαίρως099.Πόνει μετ' εὐκλείας Προσπάθησε ένδοξα100.Πρᾶττε ἀμετανοήτωςΠράττε έτσι που να μην μετανοείς101.Ἁμαρτάνων μετανόειΑν αμαρτάνεις, να μετανοείς102.Ὀφθαλμοῦ κράτειΈλεγξε το τι κοιτά το μάτι σου103.Βουλεύου χρόνῳΑποφάσιζε με σύμβουλο τον χρόνο (εγκαίρως)104.Πρᾶττε συντόμωςΠράξε σύντομα105.Φιλίαν φύλαττεΝα διαφυλάττεις τη φιλία106.Εὐγνώμων γίνουΝα είσαι ευγνώμων107.Ὁμόνοιαν δίωκεΕπιδίωκε την αρμονία108.Ἄρρητον κρύπτεΤα μυστικά κρύψε109.Τό κρατοῦν φοβοῦΝα φοβάσαι τους έχοντες εξουσία110.Τό συμφέρον θηρῶΚυνήγα το συμφέρον σου111.Καιρόν προσδέχουΝα αποδέχεσαι το κατάλληλο μέτρο112.Ἔχθρας διάλυεΔιάλυε τις έχθρες113.Γῆρας προσδέχουΑποδέξου τα γηρατειά114.Ἐπί ῥώμῃ μή καυχῶΌταν είσαι δυνατός μην καυχιέσαι115.Εὐφημίαν ἄσκειΝα εξασκείς την καλή φήμη116.Ἀπέχθειαν φεῦγεΑπόφευγε την απέχθεια117.Πλούτει δικαίωςΑπόκτησε πλούτη με δίκαιο τρόπο118.Δόξαν μή λεῖπεΜην εγκαταλείπεις τη δόξα119.Κακίαν μίσειΝα μισείς την κακία120.Κινδύνευε φρονίμωςΚινδύνευε φρονίμως121.Μανθάνων μή κάμνεΜην κουράζεσαι να μαθαίνεις122.Φειδόμενος μή λεῖπεΝα μην σου λείπει η οικονομία123.Χρησμούς θαύμαζεΘαύμαζε τους χρησμούς124.Οὕς τρέφεις, ἀγάπαΑγάπα αυτούς που θρέφεις125.Ἀπόντι μή μάχουΝα μην αντιμάχεσαι τους απόντες126.Πρεσβύτερον αἰδοῦΝα σέβεσαι τους μεγαλύτερους127.Νεώτερον δίδασκεΔίδασκε τους νεώτερους128.Πλούτῳ ἀπίστειΜην εμπιστεύεσαι τον πλούτο129.Σεαυτόν αἰδοῦΝα σέβεσαι τον εαυτό σου130.Μή ἄρχε ὑβρίζεινΜην αρχίζεις να γίνεσαι αυθάδης131.Προγόνους στεφάνουΣτεφάνωσε τους προγόνους σου132.Θνῆσκε ὑπέρ πατρίδοςΠέθανε για την πατρίδα σου133Τῷ βίῳ μή ἄχθουΜη βαρυγκομάς με τη ζωή134.Ἐπί νεκρῷ μή γέλαΜη γελάς για τους νεκρούς135.Ἀτυχοῦντι συνάχθουΜε όποιον ατύχησε μοιράσου το φορτίο του136.Χαρίζου ἀβλαβῶςΧάριζε χωρίς να βλάπτεις137.Μὴ ἐπί παντί λυποῦΜη λυπάσαι για τα πάντα138.Ἐξ εὐγενῶν γένναΝα δημιουργείς από καλής προέλευσης στοιχεία139.Ἐπαγγέλλου μηδενίΜην υπόσχεσαι σε κανέναν140.Φθιμένους μή ἀδίκειΜην αδικείς τους πεθαμένους141.Εὖ πάσχε ὡς θνητόςΝα περνάς καλά σαν θνητός142.Τύχῃ μή πίστευεΜην πιστεύεις στην τύχη143.Παῖς ὤν κόσμιος ἴσθιΩς παιδί να είσαι ευγενικός144.Ἡβῶν ἐγκρατήςΩς νέος, να είσαι εγκρατής145.Μέσος δίκαιοςΩς μεσήλικας να είσαι δίκαιος146.Πρεσβύτης εὔλογοςΩς μεγάλος να δίνεις σωστές συμβουλές147.Τελευτῶν ἄλυποςΌταν πεθαίνεις, να μη λυπηθείς 

Τα δελφικά παραγγέλματα στη σύγχρονη λογοτεχνία και σκέψη
Πασίγνωστα στην αρχαιότητα, τα δελφικά παραγγέλματα συνέχισαν να εμπνέουν τη φιλοσοφία και τη λογοτεχνία στους επόμενους αιώνες. Με την έλευση της Αναγέννησης, μάλιστα, το ενδιαφέρον για τα δελφικά παραγγέλματα αναζωογονήθηκε μαζί με την ανανέωση του ενδιαφέροντος για την αρχαία Ελλάδα. Ιδιαίτερα τα γνῶθι σεαυτόν, μηδέν ἂγαν και ἐγγύα, παρά δ’ ἄτη, αναφέρονται αυτούσια ή παραφρασμένα σε πληθώρα φιλοσοφικών ή λογοτεχνικών έργων.

Ο Pascal στις Σκέψεις, ο Milton στο ποίημα Ο Απολεσθείς Παράδεισος, αργότερα ο Hegel στην Ιστορία της Φιλοσοφίας, ο Schopenhauer στην κριτική του για το έργο του Kant, ακόμη και ο Nietzsche αναφέρονται λιγότερο ή περισσότερο εκτενώς σε κάποια από τα δελφικά παραγγέλματα.

Η φιλοσοφική σκέψη αλλά και η ποίηση κατά τον 16ο και 17ο αιώνα επικεντρώνονται στην αυτογνωσία και στην αυτοσυγκράτηση. Για παράδειγμα το μηδέν ἂγαν συνδέεται με τη χριστιανική εγκράτεια σε σχέση με κάθε είδους σωματικής επιθυμίας. Το γνῶθι σεαυτόν βρίσκεται στο επίκεντρο του στοχασμού περί αυτογνωσίας. Το διάστημα που μεσολαβεί ανάμεσα στον θάνατο του Μίλτον το 1674 και την ανάπτυξη του Ρομαντισμού στα τέλη του 18ου αιώνα, επικρατεί ο τυπικός κλασικισμός με αναφορά στους αρχαίους στοχαστές και αντιγραφή έργων της κλασικής εποχής. Για παράδειγμα, το γνῶθι σεαυτόν συναντάται ξανά στο έργο του Goethe.

Κατά τον 18ο αιώνα, με την ανάπτυξη της αμερικανικής σκέψης και λογοτεχνίας, βρίσκουμε αναφορές στα δελφικά παραγγέλματα στο έργο αμερικανών στοχαστών αλλά και Ευρωπαίων ρομαντικών: Byron, Shelley, Tennyson και άλλοι ενσωματώνουν κυρίως το γνῶθι σεαυτόν στο ποιητικό τους έργο.

Σήμερα τα δελφικά παραγγέλματα εξακολουθούν να εμπνέουν. Πρόσφατο παράδειγμα το φιλοσοφικό διήγημα του Βαγγέλη Παπαδήμα Οι Ειδοί του Μαρτίου'', που δομείται γύρω από μια πληθώρα δελφικών παραγγελμάτων γύρω από τις οποίες αναπτύσσονται οι σκέψεις ή οι αναμνήσεις του πρωταγωνιστή.
 Εξωτερικοί Σύνδεσμοι 

Σωσιάδου των επτά σοφών υποθήκαι, Ιωάννου Στοβαίου Ανθολόγιον, Τ. 3, σελ. 46-47, (114), στην έκδοση Vol. I, Thomas Gaisford / Hugo Grotius, Lipsiae, Bibliopolio Kuehniano, 1823, σελ. 98-99 (αλλά και σελ. 94-98, όπου αναφέρονται τα Δημητρίου Φαληρέως των επτά σοφών αποφθέγματα, από τα οποία είναι και τα Δελφικά)
Τα Δελφικά Παραγγέλματα
Τα Δελφικά Παραγγέλματα στην ιστοσελίδα του Γνωμικολογικόν.
Τα Δελφικά Παραγγέλματα Αφήγηση στα αρχαία ελληνικά από την Ελένη Κεμικτσή.

Δείτε επίσης 
 Μαντείο των Δελφών
 Πυθία

Παραπομπές

Κατηγορία:Μαντείο των Δελφών
Κατηγορία:Αρχαία ελληνική θρησκεία
Κατηγορία:Επιγραφές